FRA  NÆR  OG  FJERN 


Præsident  N.  Eldon  Tannerdød. 


Tusinder  af  sørgende  deltog  ved  præ- 
sident N.  Eldon  Tanners  begravelse 
den  30.  november.  Præsident  Tanner, 
der  var  84  år  gammel,  tjente  som 
førsterådgiver  i  Det  øverste  Præsi- 
dentskab indtil  han  døde,  den  27. 
november  i  sit  hjem  i  Salt  Lake  City. 

Præsident  Tanner  fortsatte  i  sit 
arbejde  på  trods  af  en  kronisk  nerve- 
lidelse der  har  plaget  ham  i  mange  år, 
og  som  har  gjort  det  vanskeligt  for 
ham  at  tale.  Til  oktober-konferencen 
bar  han  sit  vidnesbyrd  om  at,  »dette 
er  Herrens  værk.  Jeg  ved  at  det  er 
sandt.« 

Han  blev  kaldet  som  generalauto- 
ritet i  1960  og  opretholdt  som  med- 
lem af  De  tolv  apostles  Kvorum  i  1963. 
Han  tjente  som  rådgiver  til  fire  af 
kirkens  præsidenter,  nemlig  præsi- 
dent David  o.  McKay,  præsident 
Joseph  Fielding  Smith,  præsident 
Harold  B.  Lee  og  præsident  Spencer 
W.  Kimball. 

Præsident  Kimball  sagde  bl.a. 
følgende  om  sin  førsterådgiver:  »Vort 
nære  forhold  har  været  en  varm  og 
smuk  oplevelse.  Åh,  hvor  vil  vi  savne 
ham.« 

Præsident  Tanner  blev  født  i  1898  i 


Salt  Lake  City  og  opvoksede  i  Alberta 
Canada.  Der  udmærkede  han  sig  med 
en  karriere  indenfor  undervisning,  i 
regeringen,  i  forretningsverdenen  og  i 
mange  kaldelser  i  kirken. 

Han  efterlader  sig  sin  hustru,  Sarah, 
fem  gifte  døtre,  24  børnebørn  og  60 
oldebørn. 

Kirkens  nyhedstjenste 


Det  øverste  Præsidentskab  reorganiseret 


Den  2.  december  1982  bekendtgjorde 
præsident  Spencer  W,  Kimball  en  re- 
organisering af  Det  øverste  Præsi- 
dentskab, som  følge  af  hans  første- 
rådgiver, præsident  N.  Eldon  Tanners 
død  den  27.  november. 

Præsident  Marion  G.  Romney, 


tidligere  andenrådgiver  i  Det  øverste 
Præsidentskab,  er  blevet  kaldet  til  at 
tjene  som  førsterådgiver. 

Præsident  Gordon  B.  Hinckley, 
som  har  tjent  som  rådgiver  i  samme 
præsidentskab,  vil  nu  påtage  sig 
andenrådgiverens  pligter. 


Nyt  fra  Århus  stav 


Lørdag  den  13.  november  1982  var  der 
i  kirkebygningen  i  Århus  en  livlig 
aktivitet,  idet  der  afvikledes  forskel- 
lige møder  på  stavsplan.  Nyt  var  et 
møde  kaldet  OLM,  der  betyder  orga- 


Kate  fra  Sønderborg  løser  en  opgave. 


nisations-lederskabs-møde.  Det  var 
fra  kl.  15.30  til  18.00  og  begyndte 
med  et  fælles  åbningsmøde,  hvor 
stavspræsident  Knud  B.  Andersen 
gjorde  opmærksom  på,  at  det  var 
første  gang  et  sådant  møde  holdtes  i 


Nunne  Andersen  demonstrerer  velfærds- 
programmet. 


staven,  og  at  det  afløste  de  tidligere 
regionalmøder.  Efter  opstandelsen  vil 
alt  hvile  på  præstedømmet,  men  ind- 
til da  er  vi  glade  for  hjælp  og  støtte 

Hjælpeforeningens  stavsbestyrelse 


fra  vore  hjælpeorganisationer.  Stavs- 
præsidenten  omtalte  vigtigheden  af 
at  få  unge  uden  for  kirken  med  til  vore 
aktiviteter  og  hjælpe  nye  medlemmer 
til  at  blive  stærke  i  kirken.  »I  har  alle 
et  helligt  kald.« 


Der  var  136  til  stede. Efter  dette 
åbningsmøde  deltes  man  i  disse 
grupper:  Primary  -  Unge  Piger  -  Søn- 
dags-skolen -  Hjælpeforeningen  - 
Aktivitetskomiteen. 

Allerød  kirkebygning  indviet 


Med  meget  kort  varsel  indkaldte 
København  Stav  til  indvielse  af  den 
nu  godt  to  år  gamle  kirkebygning  på 
Lynge  Overdrev  i  Allerød  kommune. 
Det  skete  så  fredag  aften  dem  19. 
november  1982. 

Højtidligheden  foregik  under  led- 
else af  stavspræsident  Henning  K. 
Frederiksen,  og  gjordes  ekstra  festlig 
ved  deltagelse  af  udvalgte  stemmer 
fra  stavskoret. 

Førsterådgiver  i  stavspræsident- 
skabet  Johan  Koch  talte  om  kirkens 
grundlæggelse,  og  fhv.  biskop  Poul 
Andersen  fortalte  om  wardets/gren- 
ens  spæde  begyndelse,  vanskelig- 
heder og  endelige  succes,  der  måltes 
ved  i  brugstagelseshøj  tidelig  heden 
for  nøjagtigt  to  år  og  to  uger  siden.  I 
1962  oprettedes  Nordsjælland  Gren 
med  16  medlemmer  og  ham  selv  som 
grenspræsident.  1974  blev  grunden 
til  den  nuværende  bygning  købt,  men 
dermed  var  problemerne  ikke  over- 


vundet -  det  tog  6  år  at  få  alle  de 
nødvendige  tilladelser  og  bygningen 
rejst.  Men  nu  er  vi  taknemmelige  over 
og  lykkelige  for,  at  vi  holdt  ud  og 
gennemførte  projektet. 

Allerøds  borgmester,  Oskar  Jen- 
sens berømmelige  ord  fra  ibrugtag- 
ningsmødet  blev  endnu  engang  erind- 
ret: »Denne  bygning  er  et  lys  i  mør- 
ket!« 

Regionalrepræsentant  Bo  G.  Wen- 
nerlund  talte  om  kirkebygningers  for- 
mål. De  er  ikke  i  sig  selv  et  mål  men 
et  middel  til  at  komme  nærmere 
målet,  der  er  at  opnå  evigt  liv.  Der- 
efter holdt  han  indvielsesbønnen, 
som  hver  og  en  af  de  mange  tilstede- 
værende medlemmer  tog  til  sig  som 
deres  egen.  Det  var  meget  gribende 
og  uforglemmeligt. 

Af  hensyn  til  de  mange  gæster  var 
bygningen  derefter  åben  for  inspek- 
tion, og  forfriskninger  serveredes. 

jws 

Århus  Grens  julekoncert 


Århus  grenskor. 


Søndag  den  5.  december  holdt  Århus 
gren  sin  årlige  julekoncert.  Frem- 
mødet var  pænt.  Der  var  mødt  en  hel 
del  medlemmer  fra  de  nærmeste  na- 
bogrene, Silkeborg  og  Horsens.  Sam- 
tidig havde  også  mange  af  kirkens 
venner  fundet  vej  til  denne  koncert. 

Allerede  efter  de  to  første  sange 
stod  det  klart,  at  dette  kor  virkelig 
lægger  hjerte  i  at  give  os  en  dejlig 
musikalsk  oplevelse,  og  man  fornem- 
mer tilfulde,  at  det  er  et  meget  vel- 
forberedt program  de  udfører.  Koret 
synes  at  være  inde  i  en  stadig  frem- 
gang, og  selvom  det  lider  under 


at  mangle  tenorer  og  basser,  lykked- 
es det  dog  at  bevare  en  bemærkelses- 
værdig god  klangbalance  hele  pro- 
grammet igennem. 

Hele  koncerten  varede  vel  11/a  time 
og  bød  på  mange  dejlige  sange.  En 
sang,  der  især  gjorde  indtryk  var: 
»Hvem  er  jeg?« 

Alle  korets  medlemmer  var  efter 
koncerten  udmattede  men  tilfredse, 
sådan  som  man  har  det,  når  man  har 
løst  en  svær  opgave  på  engod  måde. 

Henrik  Wanner-Olsen 
Korrespondent 
Århus  Gren 

Stengård  Kirkes  menighed  besøger 
Københavns  3.  ward 


Efter  ønske  fra  pastor  Edvard  Nielsen 
aflagde  han  og  en  del  af  hans  menig- 
hed -  ca  40  personer  -  besøg  i  kirken 
på  Maglegårds  Alle  den  2.  november 
1982.  - 

Inden  mødet,  der  begyndte  kl. 
19.30  afleverede  et  par  af  gæster- 
ne en  stor,  smuk  blomsterdekoration. 
Alle  blev  budt  velkommen  ved  døren 
til  kirkesalen  af  fungerende  biskop, 
Verner  Korsgård. 

Da  alle  havde  taget  plads,  bød 
Verner  Korsgård  velkommen,  og  af- 
tenen begyndte  med  salmen:  »Har 
hånd  du  lagt  på  Herrens  plov«.  Ind- 
ledningsbøn  ved  br.  Jørgen  Schmidt. 
Derefter  sang  en  gruppe:  »Led  os,  o, 
du  vor  Jehova«.  Så  blev  tiden  overladt 
til  stavspræsident  Henning  K.  Fred- 
riksen,  der  talte  om  de  forskelle,  der 
er  mellem  vor  kirke  og  -  i  dette  til- 
fælde folkekirken.  Han  kom  ind  på 
kirkens  navn,  hvorfor  den  hedder 
Jesu  Kristi  Kirke  af  Sidste  Dages 
Hellige  -  måden  hvorpå  vi  døber  - 
evige  familier  -  besegling  -  og  tem- 
pelarbejde  for  vore  afdøde. 

Derefter  blev  filmen  »Mormoner  i 
Danmark«  vist.  Slutningssalme:  »Den 
store  Mester  kommer«  og  bøn  ved 
Gertrud  Jensen. 


Gæsterne  blev  derefter  delt  i  hold  på 
ca  10  personer  og  vist  rundt  af  mis- 
sionærer. Alle  fik  forevist  dåbsværel- 
set,  aktivitetssalen  og  kirkens  andre 
værelser  og  fik  forklaret  deres  funk- 
tion. 

Efter  rundvisningen  samledes  alle  i 
aktivitetssalen  til  varm  chokolade  og 
æblekage.  Bordene  var  smukt  pynt- 
ede med  lys  og  blomster,  og  mange 
gav  udtryk  for  deres  beundring  for  det 
store  arbejde,  der  var  lagt  i  dette 
arrangement. 

Herefter  blev  gæsterne  opfordret  til 
at  stille  spørgsmål.  Der  kom  flere 
spørgsmål,  bl.a.:  Det  er  sikkert  den 
sprogforbistring,  men  vælger  I  selv 
profeten?«  og  »Hvem  betaler  for  lys 
og  varme  i  denne  dejlige  bygning?« 
og  »Den  evige  familie«  og  »Dåbs- 
måden«.  Alle  spørgsmål  blev  besvaret 
af  stavspræsidenten  og  af  br.  Jørgen 
W.  Schmidt. 

Til  slut  takkede  pastor  Edvard 
Nielsen,  fordi  de  måtte  komme,  for 
det  fine  traktement,  for  mormonernes 
åbenhed  og  villighed  til  at  besvare 
alle  spørgsmål. 

Gertrud  Jensen 
Korrespondent 
Københavns  3.  ward 

Bikubekonference  i  København  stav 


6  Bikubepiger  med  deres  ledere  mød- 
tes den  3.  september  1982  på  Magle- 
gårds Alle  til  en  dejlig  eftermiddag, 
hvor  vi  lærte  at  sy  billedrammer,  som 
det  ses  på  billedet  blev  resultaterne 
flotte. 

Aftenen  sluttede  med  en  fest- 
middag, hvorunder  der  bl.a.  var  ar- 
rangeret forskellige  lege  og  konkur- 
rencer. 

Fx  var  der  som  præmier  2  sokker  syet 
af  piger  i  Amerika.  Det  blev  besluttet 
at  de  kunne  bruges  som  »vandre- 
sokker«  dvs.  at  de  kunne  fyldes  med 
spændende  ting  og  så  gives  til  piger, 
som  trænger  til  en  opmuntring  eller 
som  er  syge. 

Der  blev  sunget  flere  dejlige  sange, 
bl.a.  den, som  vi  havde  lavet  på  vores 


»Vandresokkerne«  fyldt  med  spændende 
ting. 

minilejr  i  foråret. 


Resultatet  af  bikubekonferencen  blev  flotte  billed- 
rammer. 

Kirkens  unge  sender  hjælp  til  Polen 


UP  i  1.  ward  fik  i  forsommeren  til  op- 
gave som  tjenesteprojekt  at  yde 
hjælp  til  en  S.D.H.  familie  i  Poznan, 
Polen.  Familien  består  af  forældre  + 
to  sønner  på  18  og  24  år. 

Forsøgsvis  afsendte  vi  en  pakke 
med  nogle  toiletartikler  den  1.  juni. 
Pakken  og  ligeledes  svarbrevet  var 
meget  længe  undervejs,  ialt  2  må- 
neder -  men  det  kunne  lade  sig  gøre. 

Snart  efter  havde  pigerne  i  UP 
kontaktet  medlemmerne,  og  pakkerne 
begyndte  at  blive  sendt  -  men  på 
grund  af  den  langsomme  postekspe- 
dition, og  fordi  familien  holdt  sig 
tilbage  med  oplysninger  om  deres 
behov,  vidste  vi  ikke  helt,  hvad  fami- 
lien manglede  mest.  -  Det  vi  med 
størst  sikkerhed  vidste,  var  en  total 
mangel  på  fodtøj,  men  alle  andre  i 
Polen  manglede  også  fodtøj  -  ville  en 
pakke  med  sko  og  støvler  komme 
frem  eller  blive  stjålet  -  ligesom  10  kg 
mel  blev? 

Orla,  Pia,  Bernt  og  jeg  tog  beslut- 
ningen om  at  bruge  vores  efterårs- 
ferie til  at  besøge  familien  og  lære 
dem  og  deres  behov  at  kende. 

Efter  at  have  fået  visum,  bestilt  og 
købt  færgebillet  og  hotel,  fyldte  vi 
vognen  godt  med  benzin,  pakkede 
den  med  fodtøj,  tøj,  sukker,  mel, 
margarine,  æg,  toiletpapir  og  friske 
madvarer. 

Vi  skulle  sejle  fra  Nordre  Toldbod 
fredag  aften  kl.  23.  Allerede  da  vi 
holdt  i  kø,  følte  vi  det,  som  var  vi  i  en 
anden  verden.  De  fleste  biler  var 
danske,  men  ejerne  var  polakker;  så 
overalt  blev  der  talt  polsk.  Og  alle 
vognene  var  læssede  til  bristepunktet 
-  altså  var  der  ingen  tvivl  om,  at  de  led 
nød,  men  var  det  de  rigtige  ting,  vi 


havde  med? 

Da  vi  næste  morgen  skulle  igennem 
den  polske  told,  havde  vi  selvfølgelig 
sommerfugle  i  maven  -  bilkøen  be- 
vægede sig  langsomt  frem  mod  selve 
toldstedet  -  vogn  efter  vogn  blev 


endevendt.  Da  det  blev  vores  tur,  blev 
vores  pas  og  visa  affotograferet  og 
undersøgt  på  kryds  og  tværs  af  poli- 
tiet. Tolderen  bad  os  åbne  vores 
stationcar,  kastede  et  blik  på  vores 
fyldte,  tungt  lastede  vogn  og  sagde 
spørgende:  »Privat?«.  Vi  nikkede, 
vagten  flyttede  jernkæden,  og  den 
over  300  km  lange  tur  til  Poznan 
begyndte. 

Der  var  få  biler,  men  mange  heste- 
vogne på  vejene,  som  iøvrigt  var  langt 
bedre  end  vi  havde  fået  fortalt.  Vi  kom 
over  en  stor  flod  -  folk  stod  tæt  på 
begge  sider  og  fiskede  -  var  det  af  nød 
eller  af  lyst;  det  var  jo  lørdag. 

Alle  husene,  vi  så  ned  gennem 
landet,  var  meget  forfaldne  -  mange 
lignede  ødegårde.  -  Da  jeg  så  nogle 
ænder  og  køer,  kunne  jeg  ikke  lade 
være  at  spekulere  på  hvordan  det 
mon  var  at  være  and  eller  ko  i  Polen. 
Men  de  lider  sikkert  ingen  nød  ude  i 
Vorherres  natur. 

I  den  første  by  vi  kørte  igennem,  var 

der  et  lille  »supermarked«.  De  havde 
brød,  en  hel  gang  med  brune  poser. 
Mel?.  En  hel  række  med  spaghetti.  - 
Vi  havde  mel  med  -  vi  havde  både 
sendt  mel  og  spaghetti.  Tankerne 
kørte  rundt.  Kunne  disse  ting  godt 
fåes?  Det  var  måske  slet  ikke  den 
slags  fødevarer,  de  manglede?  Eller 
afhang  det  af,  hvor  man  boede? 

Af  toiletartikler  havde  supermark- 
edet lidt  håndsæbe,  tandpasta  og 
sæbepulver  -  ting,  som  vi  havde 
forstået,  de  manglede.  -  Men  i  kød- 
afdelingen lå  der  kun  10  pølser  og  10 
papirstynde  bøffer. 

På  vor  tur  videre  så  vi  et  nydeligt 
hus.  Vi  kørte  derhen,  og  det  viste  sig 
at  være  en  $  forretning,  hvor  udlænd- 
inge kan  købe  for  vestlig  valuta.  Her 
kunne  man  bl.a.  få  chokolade  -  hånd- 
sæbe og  shampoo,  så  det  tydede  på, 
at  det  var  svært  at  skaffe. 

Vi  ankom  til  vort  hotel  i  Poznan  kl. 


17.45.  I  receptionen  lå  der  et  kort  med 
besked  fra  vores  »familie«,  at  de  ville 
møde  os  på  hotellet  kl.  18.  -  Præcis  2 
minutter  i  18  bankede  det  på  døren  og 
ind  trådte  br.  og  søster  Borszczow, 
nydelig  klædte  -  hovedsaglig  i  tøj, 
som  vi  havde  sendt.  Vi  sad  på  vort 
hotelværelse  og  snakkede  et  par  tim- 
er. Bror  Borszczow  taler  tysk,  men 
søster  Borszczow  kan  kun  forstå  lidt 
tysk.  Vi  taler  bedre  engelsk.  Men  det 
gik.  Vi  gav  dem  en  lige  udkommet 
sangbog  på  polsk,  som  vi  havde  lovet 


den  østrigske  missionspræsident  at 
tage  med.  Han  turde  ikke  sende  den 
ind  i  landet.  Det  eneste  kirkemateri- 
ale, de  ellers  har  på  polsk,  er  en 
Mormons  Bog.  Vi  gav  dem  også  en 
bog  med  foto  taget  fra  1.  ward  en 
søndag  igennem.  Alt  blev  modtaget 
med  glæde.  Især  »kærlig  hilsen« 
skrevet  på  polsk.  Teksten  under  bil- 
lederne var  ellers  skrevet  på  tysk.  -  Vi 
havde  også  et  helt  frisk  budskab  med 
til  dem.  Det  var  på  det  tidspunkt 
endnu  ikke  offentliggjort  i  Salt  Lake 
City.  Nemlig,  at  der  var  givet  tilladel- 
se til  at  bygge  et  tempel  i  Freiburg, 
Østtyskland.  -  De  forstod  tilsynelad- 
ende ikke  helt  betydningen  af  det. 


Men  det  er  også  svært.  Så  tæt  ved  og 
alligevel  så  langt  fra.  For  i  øjeblikket 
kan  de  ikke  rejse  dertil. 

Problemet  med  hvad  de  manglede, 
blev  hurtigt  løst.  De  mangler  simpelt- 
hen alt.  De  har  rationeringsmærker, 
hvilket  dog  ikke  altid  betyder,  at  man 
kan  få  varen.  F.eks.  viste  de  os  et 
rationeringskort  bestående  af  38 
mærker  for  1982.  Her  i  oktober  måned 
havde  de  kun  haft  lejlighed  til  at 
bruge  4  mærker.  -  Hvis  man  ønsker  at 
købe  noget  af  jern  eller  glas,  skal  man 
foruden  penge  aflevere  kuponer,  som 
udleveres,  hver  gang  man  aflevere 
gammelt  jern  og  glas. 


En  person  får  bl.a.  på  rationeringsmærker. 

1 ,5  kg  sukker  pr.  måned 

0,5  kg  smør  pr.  måned,  men  meget  dyrt 

0,75  kg  margarine  pr.  måned,  men  svært  at  få 

1 ,5  kg  mel,  gryn  og  lign.  pr.  måned 

2,5  kg  kød  pr.  måned,  men  svært  at  få  og  meget  dyrt 

375  g  sæbepulver  pr.  måned,  men  vasker  tøjet  brunt 

1  lille  stk.  10%  håndsæbe  hveranden  måned 

1  par  sokker  eller  1  barberblad  (måske  1  pakke)  om  året 

1  par  sko  om  året,  men  specielt  herresko  er  meget  svære 

at  få  og  kvaliteten  meget  dårlig 


Det  lyder  måske  af  meget,  men  prøv 
at  gøre  dit  eget  forbrug  op  og  husk,  at 
du  ikke  har  meget  at  supplere  med. 

Frit  kan  man  købe:  æg,  men  de 
koster  20  sloty  pr.  stk.  mælk,  men 
ofte  kan  man  ikke  få  mælk,  og  den  er 
så  tynd,  grå  og  gennemsigtig,  at 
skummetmælkspulver  er  langt  bedre. 
Om  vinteren  er  mælk  rationeret. 

Rationeringsmærker  gælder  kun  i 
ens  eget  område,  og  der  er  forskel  på 
forsyningerne  i  nord  og  syd. 

Vi  fortalte  dem,  at  vi  i  bilen  havde 
fodtøj  og  andre  ting  med  til  dem.  Og 


vi  kørte  derefter  hjem  til  deres  lejlig- 
hed. Det  vil  sige,  de  delte  en  4 
værelses  lejlighed  med  to  andre  fa- 
milier. Da  vor  familie  var  størst,  havde 
de  2  værelser  og  1  køkken,  men  delte 
badeværelse  med  de  andre.  Vi  hilste 
på  de  to  sønner;  høflige  og  velop- 
dragne unge  mænd  i  enormt  slidt  tøj, 
men  rent  og  lappet.  Den  18  årige 
kunne  forstå  noget  engelsk,  hvis  man 
talte  meget  langsomt.  Den  24  årige 
kunne  kun  polsk.  Det  vil  sige  hele 
familien  kunne  polsk  og  russisk. 
Vi  følte  os  denne  aften  som  jule- 

mænd,  da  vi  pakkede  kufferterne  ud. 
Alt  blev  modtaget  med  glæde  og  tak- 
nemlighed. -  En  pakning  med  3  I 
almindelig  dansk  sødmælk  fik  tårerne 
frem  i  søster  Borszczows  øjne.  -  Den 
18  årige  Ewaryst  havde  meget  svært 
ved  at  gi'  slip  på  et  par  for  store 
støvler,  selv  om  vi  forsikrede  ham 
om,  at  vi  omgående  ville  bytte  dem  og 
sende  den  rigtige  størrelse  til  ham. 

Næste  morgen  holdt  vi  et  lille 
nadvermøde  i  deres  hjem.  De  er  den 
eneste  mormonfamilie  i  byen.  Dreng- 
ene var  klædt  pænt  på.  Den  ene  i  et 
par  bukser  fra  Danmark  -  et  par 
bukser,  som  i  forvejen  havde  haft  to 
ejermænd.  Ved  nærmere  eftersyn 
stumpede  pulloverærmerne,  skjorte- 
flippen var  stukket  ind  under  pullov- 
eren, velsagtens  fordi  de  var  slidte.  I 
det  hele  taget  har  polakkerne  en 
fantastisk  evne  til  at  se  pæne  ud, 
selvom  tøjet  er  slidt  -  det  er  nemlig 
rent  og  velpresset. 


Tilbage  til  nadvermødet.  Familien 
kender  ikke  kirkens  sange,  men  har 
en  tabernakelkorsplade,  hvorfra  mu- 
sikken til  åbningssang  og  nadversang 
blev  spillet.  Vi  havde  indspillet  sang- 
ene i  den  polske  sangbog  på  et 
kassettebånd  og  havde  vovet  at  tage 
det  og  en  kassettebåndoptager  fra 
vores  biskop  med  gennem  tolden  til 
dem,  så  nu  har  de  mulighed  for  at 
lære  kirkens  sange. 

Brødet  blev  velsignet  på  polsk, 
vandet  på  dansk.  Det  er  godt,  at 
Vorherre  forstår  alle  sprog. 

Derefter  holdt  br.  Borszczow  en  tale 
på  tysk,  hvori  han  bad  os  tage  en  tak 
med  hjem  til  wardets  medlemmer,  og 
samtidig  fortalte  han,  hvor  meget  det 
rent  åndeligt  betød  for  dem  at  have 
fået  kontakt  med  andre  medlemmer  af 
kirken. 

Om  eftermiddagen  tog  de  os  en  tur 
gennem  den  gamle  del  af  byen,  hvor 
dog  kun  1/3  af  bygningerne  var  fra  før 

2.  verdenskrig.  De  2/3  var  bombet 
væk.  Her  mærkede  vi  rigtig  polakker- 
nes fædrelandskærlighed  og  stolthed 
over  deres  land. 

Vi  kom  forbi  uhyggelige  tomme 
forretninger.  Nogle  forretninger  hav- 
de nogle  få  varer  i  et  enkelt  vindue, 
men  vi  fik  forklaret,  at  disse  varer  ikke 
var  til  salg.  Inde  i  forretningerne  var 
der  kun  ganske  få  varer.  Ellers  tom- 
hed. Og  priserne  var  tårnhøje:  Kjoler 
kostede  fra  1000  -  5000  sloty,  kvali- 
teten som  i  Danmark  u/  2.  verdens- 
krig. Cowboybukser  fra  3000  -  5000 
sloty  -  et  reolarrangement,  som  i 
Danmark  ville  koste  max.  7000  kr. 
kostede  89.000  sloty,  hvilket  for  en 
polak  svarer  til  8-9  måneders  løn,  da 
gennemsnitslønnen  for  en  voksen 
mand  er  10.500  sloty. 

På  byturen  kom  vi  forbi  et  af 
solidaritets  mindesmærker  med  års- 
tal for  de  største  demostrationer  i 
Polen.  Bror  Borszczow  forklarede  os 
om  det  med  hviskende  stemme.  Poli- 
tiet går  vagt,  men  alligevel  lykkes  det 
folk  at  lægge  blomster. 

Aftenen  gik  med  samtaler  om  deres 
problemer  med  hensyn  til  og  længsel 
efter,  at  kirken  kan  organiseres  og 
dermed  mulighed  for  et  normalt  kir- 
keliv. Det  optog  br.  Borszczow  så 
meget,  at  han  konstant  talte  om  dette 
emne.  Familien  Borszczow  er  sande 
pionerer  i  Polen  for  vor  kirke. 

Vi  tog  afsked  med  de  tre  med- 
lemmer af  familien  om  aftenen.  De 
skulle  i  skole  og  på  arbejde  næste 
morgen.  Bror  Borszczow,  som  er 
invalidepensionist  på  grund  af  dårligt 
hjerte,  ville  gerne  sige  farvel  på  ho- 
tellet næste  morgen. 

På  vejen  ud  af  byen  mandag  morgen 
så  vi  folk  stå  i  lange  køer  i  og  udenfor 
mange  forretninger.  Vi  stoppede  ved 
et  2  etages  varehus  og  gik  derind.  Der 


var  meget  få  varer,  men  mange  men- 
nesker på  udkig  efter  om  de  denne 
gang  skulle  få  mulighed  for  at  bruge 
deres  rationeringsmærker.  -  Lige  med 
et  dannede  der  sig  en  kø  ved  en  disk. 
Det  viste  sig,  at  de  havde  een  rulle 
stof  til  salg.  Folk  var  vilde  efter  at 
købe  -  uanset  kvalitet  og  farve.  Kun 
de  forreste  i  køen  fik  del  i  herlighed- 
en. De  fleste  gik  skuffede  bort.  På  vej 
ned  ad  trappen  så  vi  pludselig  en  lang 
kø,  som  startede  i  stuen,  gik  op  ad 
trappen  og  ned  igen  hen  til  en  disk, 
hvor  man  kunne  købe  drikkeglas.  6 
ubesete  glas  allerede  pakket  ind  i 
brunt  papir.  -  Sådan  var  det  overalt.  - 
Var  der  varer,  var  der  kø  -  men  aldrig 
varer  nok. 

I  en  skoforretning  var  der  1  model 
herresko  i  2  størrelser,  i  dameafdel- 
ingen 1  model  i  7  størrelser.  Havde 
man  rationeringsmærker  -  og  den 
rigtige  størrelse  fod  -  var  man  heldig 
den  dag. 

På  turen  hjem  delte  vi  en  slags 
julesokker  ud.  Julesokkerne  var  syet 


som  et  tjenesteprojekt  af  UP  i  et 
californisk  ward.  Vor  egen  UP  havde 
fyldt  sokkerne  op  med  godter.  De  fire 
børn,  der  modtog  dem,  var  først  lidt 
generte  og  bange,  men  så  snart  vi  var 
lidt  på  afstand,  blev  strømpen  gen- 
nemgået med  iver  og  glæde. 
Turen  gennem  tolden  tog  så  lang  tid 

at  færgen  blev  forsinket,  men  endnu 
engang  slap  vi  igennem  uden  pro- 
blemer. Men  vi  så  hvordan  politi  med 
hunde  undersøgte  lastbilerne  for  at 
konstatere,  om  evt.  flygtninge  havde 
skjult  sig  i  eller  under  vognene. 

Vi  så  igen  biler  komme  fra  færgen 
tungt  læssede  med  hjælp  til  Polen. 


Der  var  både  private,  halvofficielle  og 
officielle.  -  Vi  talte  med  en  dame,  hvis 
mand  har  en  benzintank  i  Jylland.  På 
tanken  samler  de  ind  til  Polen,  og  hun 
havde  allerede  for  egen  regning  været 
i  Polen  og  afleveret  det  indsamlede 
adskillige  gange. 

Efter  sejlturen  hjem  genså  vi  med  en 
meget  mærkelig  følelse  de  fuldt  op- 
lyste danske  forretninger  bugnende 
af  varer  i  overflod. 

De  få  dage  i  Polen  står  prentet  i 
vores  erindring,  som  noget  vi  aldrig 
vil  glemme  -  hvor  har  vi,  der  lever  i  et 
frit  land,  meget  at  være  taknemme- 
lige for. 

Præsident  for  UP 
Københavns  1 .  ward 
Henny  H.  Rasmussen 


Udsendt  missionær  fra  København  stav 


Den  30.  novbr.  1982  rejste  Angelique 
Gaudin  Masri,  Allerød  ward,  til  Arizo- 
na Tempe  Missionen. 

Jeg  har  læst  en  bog 


Thomas  Thomsen:  »Jens  med  guld- 
klumpen -  110  skillingsviser  om 
Amerika  og  udvandringen  1830-1914« 
447  s.  Chr.  Erichsens  Forlag  1982. 

Af  samme  forfatter  udkom  for  to  år 
siden  en  lille  bog  med  nogenlunde 
samme  tema,  de  danske  skillings- 
visers syn  på  Amerika  og  på  ud- 
vandringen dertil  1830-1914.  Den  nye 
bog  er  nærmest  at  betragte  som  en 
visesamling,  som  både  kan  læses  og 
synges  med  stor  fornøjelse.  De  naive 
og  ofte  rørende  tekster  er  spændende 
læsning  og  særdeles  oplysende  om 
de  tilbageblevne  danskeres  syn  på 
dem,  der  »tog  turen  over  dammen«. 
Der  er  både  forargelse,  latterliggør- 
else og  måske  især,  misundelse  at 
spore. 

For  mormoner  er  der  specielt  megen 
morskab  at  hente.  Der  er  næppe  tvivl 
om,  at  for  visernes  samtidige  sidste 
dages  hellige  har  viserne  langtfra 
været  morsomme.  Det  var  bitter  alvor 
for  dem,  for  viserne  kunne  sprede 
tvivl  om  både  kirke,  missionærer  og 
specielt  om  rejsens  formål,  nytte  og 
gennemførlighed.  I  dag  kan  vi  tage 
det  alvorlige  let  og  nøjes  med  at  more 
os  over  beretningernes  nu  let  gen- 
nemskuelige og  eneste  formål  -  at 
sælge  viserne  og  tjene  penge. 

Af  de  110  gengivne  viser  er  de  9  om 
mormonerne,  og  for  mange  af  disses 


vedkommende  er  der  efter  visen  føjet 
bemærkninger  om  de  kendsgerninger 
som  ligger  bag  visens  indhold.  Det 
gælder  f.eks.  visen  med  den  lange 
titel:  »Efterretning  fra  en  Mormon, 
som  bor  i  Spanish  Fort  i  Amerika«. 
Bortset  fra  stavefejlen  (det  skulle  jo 
være  Spanish  Fork),  så  er  det  en 
meget  oplysende  sang  om  rejsens 
besværligheder  og  skuffelsen  ved  at 
se  Saltsøstaden  (»This  jeg  ser  slet 
ingen  Profeter  i  Staden.. .og  jeg  har 
slet  ikke  hørt  der  Klokkeklang,  det 
kunde  man  høre  i  Danmarks  Land«). 
Teksten  eftervisen  fortæller  om  emi- 
grationsgruppen,  der  forlod  Danmark 
i  1866,  som  var  særlig  uheldig  på  en 
rejse,  der  kom  til  at  vare  mere  end 
fem  måneder. 

Forfatteren  har  været  særdeles 
loyal  og  ikke  blot  opholdt  sig  ved  og 
gengivet  de  mormon-viser,  som  taler 
imod  Mormonismen  og  emigrationen 
men  også  bragt  det  modsatte  syns- 
punkt frem,  som  f.eks.  i  Andrew 
Jensons  »Blæs  sagte,  I  Storme  fra 
iskolde  Nord«  og  Laura  Vissings 
»Kommen  tilbage  i  dette  Aar  fra 
Mormonerne  ved  Saltsøen«. 

En  bedrift  har  det  været  at  samle  og 
registrere  alle  disse  viser  om  »Flugt- 
en til  Amerika«.  Og  godt  at  det  blev 
gjort! 

Jørgen  W.  Schmidt 

Jeg  har  læst  en  bog 


»Håndbog  i  verdens  religioner«,  red. 
Johs.  Aagaard,  Politikens  forlag,  420 
s.  1982.  Kr  168.- 

I  dette  næsten  alt-omfattende  værk 
har  den  lærde  århusianske  teolog 
samlet  en  uhyre  viden  om  det  religi- 
øse liv  i  verden  i  dag.  Alligevel  er  det 
blevet  til  en  let-oversigtlig  bog,  to- 
spaltet, let-læselig  typografi  og 
mange  illustrationer. 

Mormonismen  finder  man  i  ind- 
holdsfortegnelsen under  hoved-over- 
skriften »Andre  samfund  med  kriste- 
lig baggrund«  og  under-overskriften 
»Nyere  apokalyptiske  samfund  med 
angelsaksisk  baggrund«.  Eller  nem- 
mere i  registret  bagi  under  »M«. 

Vor  kirke  har  fået  tildelt  7  spalter. 
Det  er  ikke  meget,  synes  vi.  Men  til 
gengæld  har  man  ikke  i  Danmark 


hidtil  set  så  meget  rigtigt  sagt  om  os 
-  og  så  lidt  forkert.  Man  skal  faktisk 
have  lup  med  for  at  finde  unøjagtig- 
heder eller  misforståelser  endsige  di- 
rekte fejl.  Det  er  særdeles  dygtigt  og 
loyalt  gjort. 

Denne  bog  betegner  en  ny  land- 
vinding for  mormonismen  i  Danmark. 
Jeg  er  ikke  i  stand  til  at  vurdere  resten 
af  bogen,  men  om  os  kunne  det  ikke 
være  gjort  bedre.  En  tak  og  påskøn- 
nelse skal  her  lyde  til  redaktionen, 
Johs.  Aagaard,  fordi  han  så  villigt  har 
læst  det  materiale,  som  Informati- 
onstjenesten har  forsynet  ham  med, 
og  lyttet  til  de  indvendinger  og  for- 
slag, som  vi  derfra  har  haft  til  hans  og 
hans  medarbejderes  udkast  til  ma- 
nuskripter til  artiklen. 

Jørgen  W.  Schmidt 


Jeg  har  set  en  film 

Gennem  ALMA  {Associated  Latterday 
Media  Artist)  havde  jeg  fået  under- 
retning om  en  helt  usædvanlig  spille- 
film, som  havde  modtaget  2  Academy 
Awards,  men  hvis-for-os-egentlige 
styrke  lå  i,  at  den  helt  igennem  frem- 
hævede de  standarder,  som  vi  tror  på. 

Dens  producent,  David  Puttnam, 
hædredes  af  ALMA  ved  en  æres-mid- 
dag i  Salt  Lake  City,  hvor  ældste 
Dean  L.  Larsen  overrakte  ham  årets 
pris  for  en  fremragende  indsats. 

Filmen  kører  nu  i  Danmark  efter 
premiere  i  juni  måned  i  Dagmar  Bio  i 
København.  Og  da  jeg  mente,  at  den 
fortjener  at  blive  set  af  kirkens  med- 
lemmer,traf  vi  i  Allerød  Ward  aftale 


med  den  lokale  biograf,  som  lovede 
os  adgang  til  en  bestemt  forestilling 
for  10  kr  pr  billet,  hvilket  er  under  det 
halve  af  biografens  normale  pris. 
(Hvilket  sikkert  for  både  denne  film 
og  andre  kan  opnåes  mange  andre 
steder  i  landet  -  en  ide  til  efter- 
følgelse? 

Og  så  så  vi  da  »Viljen  til  Sejr« 
(Chariots  of  Fire).  Det  blev  en  op- 
levelse, fordi  filmen  i  sig  selv  er  strål- 
ende og  dygtigt  lavet.  Men  også, 
fordi  det  var  skønt  at  se  en  offentligt 
vist  film  fortælle  om  en  sportsmand, 
som  ved  Olympiaden  under  et  kolos- 
salt pres  alligevel  ikke  vil  svigte  sin 
tro  og  sine  idealer  (her  at  man  som 

SDH  ikke  deltager  i  konkurrencer  om 
søndagen).  Det  er  også  interessant  at 
vide  at  filmen  bygger  på  virkelige 
begivenheder  og  er  så  at  sige  auten- 
tisk, hvilket  ikke  gør  den  mindre 
fremragende  -  tværtimod,  det  er 
virkelig  en  film  man  lever  med  i. 


Vi  var  52  medlemmer  tilstede  ved 
forestillingen.  Og  havde  måttet  ga- 
rantere biografen  for  kun  25.  Filmen 
udlejes  i  Danmark  af  Columbia-Fox. 

jws 


Nye  biskopper  i 


Den  8.  august  1982  blev  Hans  Ander- 
sen indsat  som  ny  biskop  i  Allerød 
ward.  Som  førsterådgiver  har  han  br. 
Arne  Jakobsen  og  som  andenrådgiver 
br.  Werner  Ørum. 


København  stav 


Den  15.  august  1982  blev  Jørgen 
Jepsen  indsat  som  ny  biskop  i 
København  4.  ward.  Som  førsteråd- 
giver har  han  br.  Lynge  Jensen  og 
som  andenrådgiver  br.  Poul  Hansen. 


Den  21.  november  1982  blev  Jørgen 
Nielsen  indsat  som  ny  biskop  i  Ros- 
kilde ward.  Som  førsterådgiver  har 
han  br.  John  Jørgensen. 

